ΣΥΜΒΟΥΛΙΟ - ΨΗΦΙΣΜΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΠΑΙΔΕΙΑΣ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 12ης Ιουλίου 1982 σχετικά με τα μέτρα που πρέπει να ληφθούν για να βελτιωθεί η προετοιμασία των νέων στις επαγγελματικές δραστηριότητες και να διευκολυνθεί το πέρασμά τους από την εκπαίδευση στην ενεργό ζωή

Ι

(Ανακοινώσεις)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ ΥΠΟΥΡΓΟΙ ΠΑΙΔΕΙΑΣ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

έχοντας υπόψη τις ιδρυτικές συνθήκες των Ευρωπαϊκών Κοινοτήτων,

αναφερόμενοι στο ψήφισμα του Συμβουλίου και των Υπουργών Παιδείας που συνήλθαν στα πλαίσια του Συμβουλίου της 9ης Φεβρουαρίου 1976 το οποίο προβλέπει πρόγραμμα δράσης στον τομέα της παιδείας(1), και ιδίως στο σημείο ΙΙΙ και στο σημείο IV παράγραφος 22 αυτού του ψηφίσματος·

(1) ΕΕ αριθ. C 38 της 19.2.1976, σ. 1.

αναφερόμενοι στο ψήφισμα του Συμβουλίου και των Υπουργών Παιδείας που συνήλθαν στα πλαίσια του Συμβουλίου της 13ης Δεκεμβρίου 1976 σχετικά με τα μέτρα που πρέπει να ληφθούν για να βελτιωθεί η προετοιμασία των νέων στις επαγγελματικές δραστηριότητες και να διευκολυνθεί το πέρασμά τους από την εκπαίδευση στην ενεργό ζωή(2), και ιδίως στο σημείο ΙΙΙ παράγραφος 1 αυτού του ψηφίσματος·

(2) ΕΕ αριθ. C 308 της 30.12.1976, σ. 1.

αναφερόμενοι επιπλέον στο ψήφισμα του Συμβουλίου και των Υπουργών Παιδείας που συνήλθαν στα πλαίσια του Συμβουλίου της 15ης Ιανουαρίου 1980 για την παράταση του προγράμματος προτύπων σχεδίων σε κοινοτικό επίπεδο, που προβλέπει στο sgle_o ΙΙΙ παράγραφος 1 του ψηφίσματος της 13ης Δεκεμβρίου 1976(3)·

(3) ΕΕ αριθ. C 23 της 30.1.1980, σ. 1.

αναφερόμενοι στη σύνοδό τους της 22ας Ιουνίου 1981·

λαμβάνοντας υπόψη ότι η καταπολέμηση της ανεργίας των νέων, ιδιαίτερα στις κατηγορίες των λιγότερο ευνοημένων νέων, πρέπει να θεωρηθεί σαν καθήκον άμεσης προτεραιότητας·

δίνοντας, συνεπώς, τη σύμφωνη γνώμη τους για την έκθεση της Επιτροπής Παιδείας,

ΕΓΚΡΙΝΟΥΝ ΤΟ ΠΑΡΟΝ ΨΗΦΙΣΜΑ:

Ι. Το παρόν ψήφισμα και η έκθεση της Επιτροπής Παιδείας θα διαβιβαστούν στο Ευρωπαϊκό Κοινοβούλιο και στην Οικονομική και Κοινωνική Επιτροπή.

ΙΙ. Σε εφαρμογή του σημείου IV-22 του ψηφίσματος του Συμβουλίου και των Υπουργών Παιδείας που συνήλθαν στα πλαίσια του Συμβουλίου της 9ης Φεβρουαρίου 1976, και δίνοντας συνέχεια στο πρόγραμμα προτύπων σχεδίων που έχει καθοριστεί με βάση το σημείο ΙΙΙ-1 του ψηφίσματος του Συμβουλίου και των Υπουργών Παιδείας που συνήλθαν στα πλαίσια του Συμβουλίου της 13ης Δεκεμβρίου 1976, κατά τη χρονική περίοδο που εκτείνεται μέχρι τις 31 Δεκεμβρίου 1986, θα εκτελεσθούν πρότυπα σχέδια για την υποστήριξη των εθνικών πολιτικών σε όλα τα κράτη μέλη, ιδίως , όσον αφορά τα παρακάτω σημεία:

i) χρησιμοποίηση του εξωσχολικού περιβάλλοντος σαν μέσου διδασκαλίας το οποίο θα επιτρέψει τόσο στους νέους, όσο και στους εκπαιδευτικούς να αποκτήσουν πείρα από τον κόσμο της εργασίας, να κατανοήσουν τους κοινωνικούς μηχανισμούς και την πρακτική όσον αφορά τις τεχνικές σχετικά με τη ζωή ή που έχουν έναν κοινωνικό χαρακτήρα,

ii) συμμετοχή ενηλίκων, συμπεριλαμβανομένων και των γονέων, εργοδοτών και συνδικαλιστών, σε δραστηριότητες που διεξάγονται στο σχολείο, για να κατανοήσουν καλύτερα το ρόλο των εκπαιδευτικών ιδρυμάτων στο έργο τους για την προετοιμασία των νέων στη ζωή του ενήλικα. Επιπλέον, τον διαρκή διάλογο με ένα φάσμα κοινωνικών ομάδων, συμπεριλαμβανομένων και των γονέων και κοινωνικών εταίρων, σχετικά με το ρόλο των σχολείων στην προσπάθειά τους να επιτρέψουν στους νέους να σχηματίσουν αντίληψη και να αποκτήσουν τις βασικές γνώσεις και προσόντα που θα χρειαστούν για τη ζωή τους ως ενήλικες,

iii) συντονισμένη παροχή πληροφοριών και κατευθύνσεων σχετικά με τις δυνατότητες που προσφέρονται στους νέους μετά τη φοίτησή τους στο σχολείο και την ανάπτυξη συστηματικού προσανατολισμού των νέων ηλικίας 14 έως 18 χρονών τόσο για την εκλογή μελλοντικού επαγγέλματος όσο και για τις δυνατότητες συμπληρωματικής εκπαίδευσης και κατάρτισης,

iv) ανάπτυξη πρακτικής συνεργασίας μεταξύ υπευθύνων για την εκπαίδευση, γραφείων εξεύρεσης εργασίας και κοινωνικών ιδρυμάτων καθώς και με άλλους οργανισμούς που αναπτύσσουν δράση στον τομέα αυτό, για να εξασφαλισθεί η απόκτηση εμπειρίας, είτε άμεσα από τον πραγματικό κόσμο της εργασίας είτε με εικονικά πρότυπα εργασίας με τη βοήθεια των βιομηχανικών φορέων καθώς και εμπειρίας εργασίας στους φορείς τοπικής αυτοδιοίκησης και η γενικότερη χρησιμοποίηση του τοπικού περιβάλλοντος ως μέσου διδασκαλίας,

v) εκπόνηση συστημάτων πιστοποίησης ή μονάδων αξιολόγησης, αρκετά ευέλικτων ώστε να επιτρέπουν την αξιολόγηση ποικίλων elpeiqi~m κατάρτισης που κρίνονται σημαντικές για τη μεταβατική περίοδο, συμπεριλαμβανομένης της πείρας που αποκτάται τυπικά ή άτυπα σε εξωσχολικό περιβάλλον,

vi) ανάπτυξη μαθημάτων συνεχούς επιμόρφωσης κατά τη διάρκεια της εργασίας και εκπόνηση πολιτικής προσωπικού που αποσκοπεί να βοηθήσει τους εκπαιδευτικούς στην προσαρμογή τους, τόσο ατομικά όσο και συλλογικά, στα νέα καθήκοντα που θα απαιτηθούν από αυτούς και την καθιέρωση συνεργασίας με το προσωπικό ιδρυμάτων μετασχολικής εκπαίδευσης, καθώς και με τους εργαζόμενους στη βιομηχανία, στο εμπόριο ή στη γεωργία.

ΙΙΙ. Τα μέτρα που προβλέπονται στο σημείο ΙΙ θα υλοποιηθούν σε στενό συνδυασμό με άλλες πρωτοβουλίες που αποβλέπουν στη μείωση της ανεργίας, και κυρίως μεταξύ των νέων.

IV. Η χρηματοδότηση των μέτρων που προβλέπονται στο σημείο Ι από την Κοινότητα, θα αποφασισθεί σύμφωνα με τους δημοσιονομικούς κανόνες και διαδικασίες της Κοινότητας.